एबीवीपी कार्यकर्ताओं ने अधिवेशन के पोस्टर का किया विमोचन
अखिलभारतीय विद्यार्थी परिषद इकाई शिवगंज के कार्यकर्ताओं ने सोमवार को जोधपुर में होने वाले प्रांतीय अधिवेशन के पोस्टर का विमोचन किया एवं अधिवेशन में भाग लेने समेत विभिन्न तैयारियों को लेकर विचार विमर्श किया गया। एबीवीपी के नगराध्यक्ष संजय कुमार ने बताया कि सुबह 11 बजे परिषद की प्रदेश कार्यकारिणी सदस्य कोमल परिहार, तहसील सह प्रमुख डिम्पल परिहार, नगर मंत्री विक्रमसिंह, छात्र संघ महासचिव नरेश कुमार, संयुक्त सचिव सुरेश कुमार, तहसील प्रमुख पंकज कुमावत, दीपक अग्रवाल, हरीश कुमार आदि ने अधिवेशन के पोस्टर का विमोचन किया। इसके बाद अधिवेशन में भाग लेने समेत विभिन्न व्यवस्थाओं को लेकर विचार विमर्श किया गया। प्रदेश कार्यकारिणी सदस्य परिहार ने बताया कि तीन दिवसीय अधिवेशन में पर्यावरण संरक्षण, नशा मुक्ति अभियान की प्रदर्शनी भी लगवाई जाएगी। परिषद के जिला सह संयोजक अर्जुन मीणा ने बताया कि अधिवेशन में जिले से डेढ़ हजार से अधिक कार्यकर्ता भाग लेने के लिए जोधपुर जाएंगे।
शिवगंज. पोस्टरका विमोचन करते एबीवीपी कार्यकर्ता।
hin_Deva hin_Deva awa_Deva